paragraph_text: Fender Aerodyne Jazz Bass je model električne bas-gitare koju je Fender proizveo krajem 2004. godine.<br> Model Aerodyne Jazz proizveden je u dvije različite konfiguracije. Za domaće američko, i japansko tržište. Prva verzija modela je s podijeljenim dvodjelnim P-bas elektromagnetom u sredini, i standardnim J elektromagnetom bliže mostu gitare. I drugi oblik je konfiguracija s dva J elektromagneta. Obje verzije modela opremljene su s jednim potom za glasnoću (za svaki elektromagnet), i zajedničkim potom za kontrolu tona. Tijelo Aerodyne Bass gitare samo naizgled sliči na klasični Jazz model. U stvarnosti je znatno drugačija. Za usporedbu: tijelo Aerodyne modela zbog neobičnog 39" gornjeg radijusa je od standardnog tijela modela malo tanja (u biti to je zajednička osobina mnogim modelima aerodin serije), što je dizajnerima omogućilo privlačenje mosta bliže vrhu tijela, i time su stvorili njegov specifični/prepoznatljivi aerodyne izgled. Od standardnog modela različit je i po težini: standardni teži približno 10 kg, dok model Aerodyne teži samo 7 kg. Model Aerodyne Jazz ima ugrađen tanki vrat "C" oblika, s 20 pragova i 1,5" širokom kobilicom na njemu. Tonskih oznaka/markera nema na prednjici hvataljke, nego su uočljivi samo sa strane vrata. Jedna od novina je dodani Stratocaster-ov izlaz za spoj gitarskog kabela na prednjem obodu tijela. Na tržištu su dostupni samo u crnoj boji. Modeli proizvedeni u Japanu kvalitetom ne odstupaju od američkih modela.